கேள்வி: யூஜின் விக்னர் - ஆரம்ப கால வாழ்க்கை பற்றி தகவல் சொல்.
பதில்: விக்னர் ஜெனே பால் 1902 ஆம் ஆண்டு நவம்பர் 17 ஆம் தேதி ஆத்திரியா-அங்கேரி புடாபெஸ்ட் நடுத்தர வர்க்க யூத பெற்றோர்களான எலிசபெத் (ஐன்ஹார்ன்) மற்றும் தோல் தோல் பதனிடுபவராகப் பணிபுரிந்த இவரின் தந்தை அந்தோனி விக்னர் ஆகியோருக்கு மகனாகப் பிறந்தார். அவருக்கு பெர்த்தா எனும் ஒரு மூத்த சகோதரி மற்றும் மான்சி என அழைக்கப்படும் ஒரு தங்கை உள்ளார். பின்னர் பிரித்தானிய தத்துவார்த்த இயற்பியலாளரான பால் டிராக் மணந்தார். 1920 இல் மேல்நிலைப் பள்ளியில் பட்டம் பெற்ற பிறகு, விக்னர் புடாபெஸ்ட் தொழில்நுட்ப அறிவியல் பல்கலைக்கழகத்தில் சேர்ந்தார். இது ''மெகீடெம்'' என அழைக்கப்படுகிறது. 1921 ஆம் ஆண்டில் ''டெக்னிச் ஹோட்சுலே பெர்லினில்'' (இப்போது ''பெர்லின்'' தொழில்நுட்ப பல்கலைக்கழகத்தில் சேர்ந்தார்.அங்கு அவர் வேதிப் பொறியியல் பிரிவில் பட்டம் பயின்றார். ஜேர்மன் பிசிகல் சொசைட்டியின் புதன்கிழமை பிற்பகலில் நடக்கும் பேச்சுவார்த்தையிலும் கலந்து கொண்டார். இதில் மேக்ஸ் பிளாங்க், மேக்ஸ் வோன் உலோ, ருடால்ப் லாடன்பர்க், வெர்னர் ஐசன்பர்க், வால்டர் நெர்ன்ஸ்ட், வொல்ப்காங் பாலி மற்றும் ஆல்பர்ட் ஐன்ஸ்டீன் போன்ற பரவலாக அறியப்பட்ட நபர்கள் இருந்தனர் . விக்னர் இயற்பியலாளர் லீ ஸ்ஸிலார்ட்டையும் அங்கு சந்தித்தார். அங்கு இருவரும் நெருங்கிய தோழர்கள் ஆகினர். விக்னர் கைசர் வில்ஹெல்ம் இன்ஸ்டிடியூட் ஃபார் பிசிகல் கெமிஸ்ட்ரி அண்ட் எலக்ட்ரோ கெமிஸ்ட்ரி (இப்போது ஃபிரிட்ஸ் ஹேபர் இன்ஸ்டிடியூட் ) இல் பணிபுரிந்தார். அங்கு அவர் மைக்கேல் போலனி என்பவரைச் சந்தித்தார்.